Абдулов, Александр Саликович

Александр Абдулов (Александр Саликович Абдулов) (, РСФСР, Башкир АССР, Мишкан кундем, Кугу Соказа ял) – марий историк, шанчызе, журналист, мер пашаеҥ, историй шанче кандидат (2000), Марий Эл Республикын сулло журналистше (2000), «Марий Эл» газетын тӱҥ редакторжо.

 Илыш корныжо 
Александр Абдулов 1960 ийын вӱдшор тылзын 16-шо кечынже Башкир АССР Мишкан кундем Кугу Соказа ялеш шочын.

 Тунеммаш 
Кӱшыл шинчымашым Марий кугыжаныш педагогик институтышто налын, 1983-шо ийыште тунем пытарен. Вара Россий Федераций Президент пеленысе кугыжаныш службын Российысе академийыш пурен, 2000-ше ий марте шинчымашым поген. 

 Мер паша 
90-ше ийлаште Александр Абдулов мер паша толкын кӱшныжӧ лийын манаш лиеш. Тудын да йолташыже-влакын тыршымышт дене «У вий» самырык тукым ушем чоҥалтын (1989), «Марий Ушем» организацийым илышыш ылыжтыше-влак кокла гыч улеш  (1990). Кунам Финн-угор калык-влакын самырык ассоциацийышт (МАФУН) чоҥалтын - Александр Абдуловым икымше президентшылан сайленыт. Тыгак Мер Каҥашын погынъеҥже улеш.

ОК ВЛКСМ-ын  лектор тӱшкалан вуйын шоген, «Кугарня» газетын тӱҥ редакторжылан ыштен (1991-1994). Ты жапыштак Марий телевиденийыште, Марий Эл Республик президентын администрацийыштыже тыршен. 1997 ий гыч «Марий Эл» газетыште тыршаш тӱҥалеш. 

 Чап 
 Историй шанче кандидат (2000).
 Марий Эл Республикын сулло журналистше (2000).
 10px|«Марий Элыште суаплыклан» орденын медальже «Марий Элыште суаплыклан» орденын медальже «Савыктыш отрасльым вияҥдымашке кугу сеҥымашышке шумылан»Указ Главы Республики Марий Эл от 20  марта 2020 г. № 44 «О награждении медалью ордена «За заслуги перед Марий Эл» Абдулова А.С.». (2020).

 Кылвер-влак 
 Абдулов Александр Саликович | kulturarb.

 Литератур 
 Марийская биографическая энциклопедия : 3849 имен в истории Марийского края и марийского народа / авт. и рук. проекта В. Мочаев. – Йошкар-Ола, 2007. С. 13.
 Сергей Шакиртович Сайтиев. Марийские ученые из Республики Башкортостан. с. Калтасы, 2017.  C.5–6.

 Важ-влак 

Категорий:Марий журналист-влак
Категорий:Марий шанчызе-влак
Категорий:Марий историк-влак
Категорий:Марий Эл Республикын сулло журналистше-влак
Категорий:«Марий Элыште суаплыклан» орденын медальже дене наградитлалтше-влак